**Līgums Nr. LPP 2019/82**

Par būvprojekta ekspertīzi

Liepājā, 2019.gada 16.septembrī

**Liepājas pilsētas pašvaldība,** Liepājas pilsētas pašvaldības iestādes “Liepājas pilsētas pašvaldības administrācija”personā, kuru pārstāv pašvaldības izpilddirektors Ronalds Fricbergs, kurš rīkojas uz Liepājas pilsētas domes 2017.gada 17.augusta saistošo noteikumu Nr.14 „Liepājas pilsētas pašvaldības nolikums” pamata (turpmāk – *Pasūtītājs*), un **SIA Inženieru birojs “Kurbada tilti”,** tās valdes locekļa Mārtiņa Radovica personā, kurš rīkojas uz Statūtu pamata (*turpmāk – Izpildītājs)*, līdzēji saukti arī katrs atsevišķi – Puse, kopā Puses, noslēdz šādu līgumu (*turpmāk –* Līgums):

**1. Līguma priekšmets**

1.1. Pasūtītājs uzdod, un Izpildītājs veic SIA “Firma L4” (reģistrācijas numurs 40003236001) izstrādātā būvprojekta **„Ezermalas ielas un gājēju, velosipēdistu tilta pārbūve pār Tirdzniecības kanālu Liepājā” (turpmāk tekstā – Būvprojekts) ekspertīzi** un iesniedz ekspertīzes atzinumu Būvprojektam saskaņā ar Līgumu un Līguma pielikumiem un atbilstoši Būvniecības likumam, Ministru kabineta 2014.gada 19.augusta noteikumiem Nr.500 “Vispārīgie būvnoteikumi” (turpmāk tekstā – Vispārīgie būvnoteikumi) un citiem spēkā esošajiem normatīvajiem aktiem (turpmāk tekstā – Darbs). Par Darba daļu uzskatāma arī atkārtotas ekspertīzes veikšana saskaņā ar Līguma 4.5.un 5.2.5.punkta noteikumiem.

1.2. Līguma priekšmets ir arī Būvprojekta izmaiņu ekspertīzes veikšana gadījumos, kad būvdarbu realizācijas laikā tiek veiktas izmaiņas Būvprojektā un par šīm izmaiņām atbilstoši Vispārīgo būvnoteikumu prasībām ir nepieciešams ekspertīzes atzinums. Par šādu ekspertīzi Pasūtītājs maksā saskaņā ar Līguma 5.5.punktu.

1.3. Pasūtītājs ir veicis iepirkumu “Būvprojekta "Ezermalas ielas un gājēju, velosipēdistu tilta pārbūve pār Tirdzniecības kanālu Liepājā" ekspertīze” (identifikācijas Nr. LPP 2019/82).

1.4. Projekts tiek realizēts ERAF darbības programmas “Izaugsme un nodarbinātība” 5.6.2.specifiskā atbalsta mērķa “Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām” ietvaros.

1.5. Līguma pielikumi ir:

1.5.1. Darba uzdevums;

1.5.2. Izpildītāja finanšu piedāvājums;

1.5.3. Izpildītāja iepirkumam iesniegtā veidlapa “Informācija par līguma izpildi”.

**2. Vispārīgie noteikumi**

2.1. Puses apliecina savu nolūku un gatavību pielikt maksimālas pūles, lai pienācīgi izpildītu līgumsaistības.

2.2. Ja vien Līgumā nav tieši paredzēts pretējais, slēdzot Līgumu, visas iepriekšējās rakstiski noslēgtās vienošanās un mutiskās vienošanās starp Pusēm par Līguma priekšmetu zaudē spēku.

2.3. Puses apliecina, ka ir sniegušas otrai Pusei patiesu un pilnīgu informāciju.

2.4. Puses apstiprina, ka tās rūpīgi iepazinušās ar Līgumu un tā pielikumiem un ka visi noteikumi ir tām saprotami un pieņemami.

2.5. Līguma izpildes oficiālā un darba valoda ir latviešu valoda. Visām personām, kas iesaistītas Līguma izpildē, ir jānodrošina saziņa latviešu valodā atbilstoši šīs personas kompetencei Līguma izpildē. Visi ar Līguma izpildi saistītie dokumenti jāsagatavo latviešu valodā. Dokumentiem, kuri ir izdoti svešvalodā, jāpievieno normatīvo aktu noteiktajā kārtībā apliecināts tulkojums latviešu valodā.

**3. Izpildītāja apliecinājums**

3.1. Izpildītājs apliecina, ka Līguma summa ir pilnīgi pietiekama, lai izpildītu Pasūtītāja prasības saskaņā ar Līgumu.

3.2. Izpildītājs apliecina, ka tam ir nepieciešamās speciālās atļaujas un sertifikāti Līgumā noteiktā Darba izpildei.

**4. Līguma izpildes kārtība un termiņi**

4.1. Līgums stājas spēkā ar tā abpusējas parakstīšanas dienu un ir spēkā līdz Puses pilnībā ir izpildījušas savas saistības.

4.2. Pasūtītājs vai Būvprojekta autors nodod Izpildītājam Būvprojekta dokumentāciju pilnu komplektu drukātā versijā un elektroniski, par ko tiek sagatavots un parakstīts nodošanas – pieņemšanas akts. Ja Būvprojektu Izpildītājam nodod Būvprojekta autors, nodošanas – pieņemšanas akts tiek parakstīts un sagatavots trīs eksemplāros, no kuriem viens tiek iesniegts Pasūtītājam.

4.3. Izpildītājs apņemas iesniegt Pasūtītājam Būvprojekta ekspertīzes atzinumu ne vēlāk kā **40 (četrdesmit)** dienu laikā pēc Līguma 4.2.punktā minēto dokumentu saņemšanas.

4.4. Nepieciešamības gadījumā pēc vienas Puses pieprasījuma Pasūtītājs organizē Pasūtītāja, Būvprojekta autora un Izpildītāja kopīgu sapulci iespējamo neatbilstību apspriešanai un lēmuma (-u) pieņemšanai par neatbilstību novēršanu Būvprojektā. Izpildītājam ir pienākums bez papildus atlīdzības piedalīties šādās sapulcēs.

4.5. Ja eksperta atzinums Būvprojektam ir negatīvs, Izpildītājam jāveic atkārtota ekspertīze Būvprojekta izlabotajām daļām vai sadaļām un jāiesniedz Pasūtītājam atkārtots ekspertīzes atzinums 7 (septiņu) dienu laikā pēc labota Būvprojekta saņemšanas.

4.6. Izpildītājam 5 (piecu) dienu laikā pēc Līguma noslēgšanas jāiesniedz Pasūtītājam civiltiesiskās atbildības obligātās apdrošināšanas polises apliecināta kopija atbilstoši Ministru kabineta 2014.gada 19.augusta noteikumiem Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” un polises apmaksu apliecinoša dokumenta kopiju. Minētais apdrošināšanas līgums jāuztur spēkā visu būvdarbu un garantijas laiku. Ja apdrošināšanas līgums noslēgts uz noteiktu termiņu, Izpildītājs Pasūtītājam iesniedz apdrošināšanas sabiedrības izziņu – dokumentu, kas apliecina apdrošināšanas aizsardzības esību attiecībā uz konkrēto objektu.

**5. Līguma summa un norēķina kārtība**

5.1. Pasūtītājs maksā Izpildītājam Līgumcenu par pilnīgu, savlaicīgu un kvalitatīvu Darbu 10400,00 EUR *(desmit tūkstoši četri simti euro)* un PVN 21% apmērā 2184,00 EUR *(divi tūkstoši viens simts astoņdesmit četri euro)*, kopā Līguma summa ir **12584,00 EUR *(divpadsmit tūkstoši pieci simti astoņdesmit četri euro un 00 centi)***.

5.2. Norēķinu kārtība par Darbu.

5.2.1. Apmaksa Izpildītājam par Darbu tiek veikta kā avansa maksājums un galīgais norēķins.

5.2.2. Pasūtītājs maksā Izpildītājam avansu 20% (divdesmit procentu) apmērā no Līguma summas 30 (trīsdesmit) dienu laikā pēc rēķina saņemšanas.

5.2.3. Pasūtītājs veic Izpildītājam galīgo norēķinu par Darbu 30 (trīsdesmit) dienu laikā pēc nodošanas - pieņemšanas akta parakstīšanas un rēķina saņemšanas.

5.2.4. Pasūtītājs veic tikai tāda Darba apmaksu, kas veikts atbilstošā kvalitātē, saskaņā ar spēkā esošajiem normatīvajiem aktiem, par ko abpusēji parakstīts nodošanas – pieņemšanas akts.

5.2.5. Izpildītājs Līguma 5.1.punktā nolīgtās samaksas ietvaros veic arī Būvprojekta atkārtotu, pēc negatīva atzinuma saņemšanas, laboto daļu vai sadaļu ekspertīzi un iesniedz Pasūtītājam atkārotu ekspertīzes atzinumu.

5.3. Izpildītāja izrakstītajos rēķinos ir jāuzrāda:

5.3.1. Pasūtītāja nosaukums;

5.3.2. Līguma numurs un Būvprojekta nosaukums;

5.3.3. rekvizīti atbilstoši Latvijas Republikas Pievienotās vērtības nodokļa likuma 125.panta prasībām;

5.3.4. Darba nodošanas - pieņemšanas akta numurs un datums, par kuru tiek izrakstīts rēķins.

5.4. Izpildītājam nodošanas – pieņemšanas aktā ir jāuzrāda:

5.4.1. Līguma numurs un Būvprojekta nosaukums;

5.4.2. padarītā darba apjoms.

5.5. Samaksu par Būvprojekta izmaiņu ekspertīzi Izpildītājam veic kā galīgo norēķinu 30 (trīsdesmit) dienu laikā pēc ekspertīzes atzinuma un rēķina saņemšanas. Būvprojekta izmaiņu ekspertīzes izmaksas tiek noteiktas katrā gadījumā atsevišķi, pamatojoties uz darba stundas likmi 50,00 EUR *(piecdesmit euro un 00 centi)*, neskaitot PVN un darba stundu apjomu. Par izmaksām un izpildes termiņu Puses vienojas pirms Būvprojekta izmaiņu ekspertīzes uzsākšanas.

**6. Darba nodošana un pieņemšana**

6.1. Darba pieņemšana notiek pēc ekspertīzes atzinuma saņemšanas, sastādot Darba nodošanas - pieņemšanas aktu 2 (divos) eksemplāros, ko paraksta Pasūtītājs un Izpildītājs.

6.2. Par pabeigtu Darbu uzskatāms pozitīvs ekspertīzes atzinums, kas iesniegts Pasūtītājam 3 (trīs) eksemplāros drukātā versijā un digitālā \*pdf formātā (ar parakstiem).

6.3. Līgumā noteiktā darba nodošanas – pieņemšanas kārtība attiecas arī uz gadījumu, ja Līguma ietvaros tiek veikta Būvprojekta izmaiņu ekspertīze.

**7. Pušu atbildība**

7.1. Pasūtītājs maksā Izpildītājam līgumsodu, ja maksājumi Izpildītājam netiek veikti Līgumā noteiktajos termiņos, 0,5% (nulle komats piecu procentu) apmērā no nesamaksātās Līgumcenas par katru nokavēto dienu, bet kopsummā ne vairāk kā 10% (desmit procenti) no nesamaksātās summas.

7.2. Izpildītājs maksā Pasūtītājam līgumsodu, ja Izpildītāja vainas dēļ paredzētais Darbs vai tā daļa netiek pabeigts Līguma 4.3.vai 4.5.punktā noteiktā termiņā, 0,5% (nulle komats piecu procentu) apmērā no Līgumcenas par katru nokavēto dienu, saskaņā ar iesniegto rēķinu, bet kopsummā ne vairāk kā 10% (desmit procenti) no Līgumcenas. Turpmākie norēķini starp Izpildītāju un Pasūtītāju tiek veikti pēc līgumsoda nomaksas.

7.3. Līgumsoda nomaksa neatbrīvo Puses no Līguma turpmākas pildīšanas.

7.4. Izpildītājs ir atbildīgs par veiktā Darba kvalitāti un sedz otrai Pusei radušos zaudējumus, kas radušies nekvalitatīva Darba rezultātā.

7.5. Ja Izpildītājs neveic līgumsoda apmaksu rēķinā norādītajā apmaksas termiņā, Pasūtītājs ir tiesīgs ieturēt līgumsodu no Izpildītājam pienākošajiem maksājumiem.

**8. Nepārvarama vara**

* 1. Puses nav atbildīgas par Līguma neizpildi vai nepienācīgu izpildi, ja tam par iemeslu ir bijuši nepārvaramas varas apstākļi. Ar nepārvaramas varas apstākļiem Līguma izpratnē saprotama tādu apstākļu vai notikumu iestāšanās, no kuriem Pusei nav iespējams izvairīties un kuru sekas nav iespējams pārvarēt; kurus Līguma slēgšanas brīdī nebija iespējams paredzēt; kas nav radušies Puses vai tās kontrolē esošas personas kļūdas vai rīcības dēļ; kas padara saistību izpildi ne tikai apgrūtinošu, bet arī neiespējamu. Par nepārvaramas varas apstākļiem uzskata, piemēram, dabas stihijas (zemestrīces, plūdi utml.), ugunsgrēkus, jebkāda veida karadarbību, epidēmiju, okupāciju, terora aktus, blokādes, embargo), ja tie tiešā veidā ietekmējuši Pusi, kura atsaucas uz nepārvaramu varu.
	2. Nepārvaramas varas apstākļu iestāšanās gadījumā Puses informē viena otru ne vēlāk kā 3 (trīs) dienu laikā no šo apstākļu iestāšanās dienas. Šādā gadījumā Puses vienojas par saistību izpildes pagarinājumu. Ja Puse nav izpildījusi šajā punktā paredzēto paziņošanas pienākumu, tā netiek atbrīvota no Līguma saistību izpildes.
	3. Ja nepārvaramas varas apstākļi turpinās ilgāk kā 30 (trīsdesmit) dienas, jebkurai Pusei ir tiesības vienpusēji atkāpties no Līguma, par to rakstveidā informējot otru Pusi. Šādā gadījumā Puses vienojas par savstarpējo norēķinu apmēru un to segšanas kārtību.
	4. Par nepārvaramas varas apstākļiem nav uzskatāmi tādi apstākļi, kas pēc būtības apgrūtina saistību izpildi nevis padara to neiespējamu, piemēram, cenu pieaugums vai izmaiņas nodokļus regulējošos normatīvajos aktos, kā arī trešo personu atteikšanās sniegt pakalpojumus vai izdot saskaņojumus, kas nepieciešami Līguma izpildei utml. apstākļi, (ja vien minētās problēmas neizriet tieši no nepārvaramas varas).

**9. Līguma izbeigšana**

9.1. Pasūtītājs ir tiesīgs vienpusēji izbeigt Līgumu ar Izpildītāju, ja Izpildītājs nav iesniedzis Pasūtītājam Līguma 4.6.punktā noteiktos dokumentus šajā punktā noteiktajā termiņā.

9.2. Pasūtītājs var vienpusēji Līgumu izbeigt pirms termiņa, ievērojot Publisko iepirkumu likuma 64.panta nosacījumus.

9.3. Pasūtītājs ir tiesīgs vienpusēji izbeigt Līgumu, brīdinot par to Izpildītāju rakstiski vismaz 5 (piecas) dienas iepriekš, ja:

9.3.1. Izpildītājs nokavē kādu no Līguma 4.sadaļā noteiktajiem termiņiem ilgāk par 10 (desmit) dienām;

9.3.2. Ja Izpildītājs zaudējis tiesības veikt Būvprojekta ekspertīzi atbilstoši būvniecību regulējošiem normatīvajiem aktiem;

9.3.3. ja pret Izpildītāju uzsākts maksātnespējas process vai tā darbība tiek pārtraukta vai izbeigta.

9.4. Pasūtītājam ir tiesības vienpusēji izbeigt Līgumu, ja Līgumu nav iespējams izpildīt tādēļ, ka Līguma izpildes laikā Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

**10. Pārstāvji un kontaktinformācija**

10.1. Pasūtītāja pārstāvis ar Līgumu saistītu jautājumu risināšanā, kā arī attiecībā uz darbu izpildi ir **xxxxx.**

10.2. Izpildītāja pārstāvis ar Līgumu saistītu jautājumu risināšanā, kā arī attiecībā uz darbu izpildi un pabeigšanu ir: **xxxxx.**

10.3. Būvprojekta ekspertīzes vadītājs ir: sertificēts speciālists ceļu būvprojektu izstrādē **xxxxx.**

10.4. Puses vienojas, ka katrai Pusei ir tiesības jebkurā laikā mainīt savu Līgumā norādīto pārstāvi. Puses nekavējoties rakstiski informē otru Pusi par pārstāvju nomaiņu. Rakstiski paziņoto pārstāvju pilnvaras ir spēkā līdz to atsaukumam. Līguma izpildē iesaistītās sertificētās personas Izpildītājs var mainīt, ievērojot Līguma 11.sadaļā noteikto.

**11. Līguma izpildē iesaistītā personāla un apakšuzņēmēju nomaiņa**

11.1. Apakšuzņēmēju un piesaistītā personāla nomaiņa pieļaujama ar Pasūtītāja rakstisku piekrišanu un ievērojot Publisko iepirkumu likumu.

11.2. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Līguma un normatīvo aktu noteikumiem.

11.3. Izpildītājam jānodrošina, ka apakšuzņēmējs tam uzticēto Darba daļu nenodos tālāk bez Pasūtītāja rakstiskas piekrišanas.

11.4. Darba izpildes laikā Pasūtītājam ir tiesības pieprasīt nomainīt apakšuzņēmēju gadījumā, ja apakšuzņēmējs Darba daļu veic nekvalitatīvi vai neievēro spēkā esošos normatīvos aktus. Izpildītāja pienākums ir nodrošināt Pasūtītāja prasību izpildi par apakšuzņēmēja nomaiņu. Ja Izpildītājs neievēro Līgumā noteikto iesaistītā personāla un apakšuzņēmēju nomaiņas kārtību, Pasūtītājs var apturēt Darba izpildi līdz Izpildītājs ir novērsis konstatētos pārkāpumus un Līguma 4.3.punktā noteiktais Darba izpildes termiņš netiek pagarināts.

**12. Strīdi**

Puses apņemas veikt visus nepieciešamos pasākumus, lai pārrunu kārtībā atrisinātu visus strīdus, kas radušies saistībā ar Līgumu. Ja vienošanās netiek panākta, visi strīdi tiek atrisināti saskaņā ar Latvijas Republikas normatīvajiem aktiem Latvijas Republikas tiesā.

**13. Nobeiguma jautājumi**

* 1. Puses apliecina, ka Līgumā noteiktās Pušu atbildīgās personas ir informētas par tās personas datu nodošanu otrai Pusei Līguma 10.sadaļā noteiktā apjomā.

13.2. Puses apņemas neizpaust trešajām personām informāciju, ko tās saņēmušas Līguma izpildes laikā no otras Puses, izņemot normatīvajos aktos noteiktos gadījumos.

13.3. Izpildītājs var veikt publikācijas par veicamo Darbu tikai ar Pasūtītāja iepriekšēju rakstisku piekrišanu. Noteikums neattiecas uz vispārpieejamu informāciju.

13.4. Visi pielikumi Līgumam ir tā neatņemamas sastāvdaļas un tie stājas spēkā ar to parakstīšanas dienu. Pretrunu gadījumā starp Līguma vai tā pielikumu dažādajiem noteikumiem vēlāks noteikums atceļ iepriekš pieņemtu, un speciāls noteikums atceļ vispārēju noteikumu.

13.5. Līgumu var grozīt vienīgi ar Pušu savstarpēju vienošanos. Šādi grozījumi ir jāveic rakstiski. Grozījumi stājās spēkā no to parakstīšanas dienas. Visi grozījumi Līgumā jāparaksta personām, kas attiecīgo grozījumu dokumentu parakstīšanas brīdi ir tiesīgas parakstīt Puses vārdā šādus dokumentus.

13.6. Līgums ir sagatavots 2 (divos) eksemplāros uz 5 (piecām) lapām, neskaitot pielikumus, ar vienādu juridisku spēku, no kuriem katrai Pusei tiek izsniegts viens eksemplārs.

1. **Pušu rekvizīti un paraksti**

|  |  |
| --- | --- |
| **Pasūtītājs:**  | **Izpildītājs:** |
| **Liepājas pilsētas pašvaldība** | **SIA "Inženieru birojs "Kurbada tilti""** |
| **Liepājas pilsētas pašvaldības iestādes “Liepājas pilsētas pašvaldības administrācija” personā** | Balvu iela 5, Rīga, LV-1003 |
| Rožu ielā 6, Liepājā, LV 3401 | Reģistrācijas Nr. 40003485598 |
| Reģistrācijas Nr. 90000063185 | PVN maksātāja Nr. LV40003485598 |
| xxxxx   | xxxxx |
| Konta Nr.xxxxx | Konta Nr. xxxxx |
| Kods xxxxx | Kods xxxxx |
| Liepājas pilsētas pašvaldībasizpilddirektors R.Fricbergs | **Valdes loceklis M.Radovics** |